Du forbereder dig bedst muligt inden din behandling af karsprængninger ved at passe på solen, undlade at tage solarium, ikke anvende selvbruner og ikke gå i spraytan i ugerne op til behandlingen. Desto lysere din hud er, desto lettere er blodkarrene at behandle med vores lasere. Det er altid en fordel, at du møder uden make-up. Har du sart hud, kan det være en fordel at indtage 1 gram paracetamol og 400 mg Ipren / Ibuprofen 1 time før behandlingen. Dette reducerer evt. ubehag som nogen mærker under behandlingen i form af en prikkende varme i korte skud, som hurtigt forsvinder igen.